Suprotstavljena mišljenja o suđenjima u Guantanamu
Nedavno započeti sudski proces obnovio je kritike tretmana pod kojim se nalaze osumnjičenici za terorizam u Guantanamu
Pred posebnim vojnimtribunalom u bazi Guantanamo prošli tjedan je počelo suđenje bivšem vozačuOsame bin Ladena, jemenskom državljanu Salimu Hamdanu. Vojni tužitelj tvrdi da je Hamdan 2001.godine znao za planove o otmicama putničkih aviona koji su se obrušili uSvjetski trgovinski centar odnosno američko Ministarstvo obrane. Hamdanovi branitelji pak u pitanje dovodelegalnost posebnih vojnih tribunala koji su uspostavljeni s isključivom svrhomda sude strancima osumnjičenim za terorizam. U središtu sudskog postupka SalimuHamdanu je pitanje – je li on bio samo puki vozač i mehaničar, kao što to tvrdenjegovi odvjetnici, ili je pak posjedovao saznanja o funkcioniranjuterorističke mreže Osame bin-Ladena i njezinim planovima – što tvrdetužitelji. Tužitelj je u sudnici uGuantanamu u srijedu izjavio da je Jemenac Salim Hamdan bio jedan od rijetkihljudi koji je znao da je 11. rujna 2001. godine četvrti oteti putničkizrakoplov – onaj koji se srušio u Pennsylvaniji – imao zadatak da se obruši nazgradu američkog Kongresa. Tužiteljitvrde da je Hamdan to znao jer je slučajno čuo dogovore između Osame bin Ladena– čiji je bio vozač – i jednog od njegovih zamjenika. Podsjetimo, u rujnu 2001. dva su se aviona zabila u zgradeSvjetskog trgovinskog centra u New Yorku, a jedan u zgradu Pentagona, uWashingtonu. Salim Hamdan – Jemenactridesetih godina i otac dvoje djece – optužen je za sudjelovanje uterorističkoj uroti i za pružanje pomoći teroristima. Salim Hamdan je na početku procesa izjavio da nije odgovoran zaono što mu na teret stavlja optužnica. Nedavno započeti sudski proces obnovio je međunarodne i američke kritiketretmana pod kojim se u Guantanamu nalaze stranci osumnjičeni zaterorizam. Njih je oko 270 i – osimHamdana – niti jedan nije službeno optužen, iako su zatočeni već pet ili šestgodina. Većina ih je zarobljena uAfganistanu, nakon američke intervencije u jesen 2001. Glavni tužitelj posebnog tribunala koji imasjedište u Guatanamu, pukovnik Lawrence Morris odgovara na ove kritike. "Po mom mišljenju, ovo je najpravednijesuđenje za ratni zločin koje je svijet do sada vidio. Pravila procesa su vrlo točno određena. Optuženi je zaštićen više nego u sličnim postupcima drugdje. Njegova prava su vrlo dobro uravnotežena slegitimnim pravima države da se zaštiti." VladaSjedinjenih Država smatra zatočenike u Guantanamu – uključivši i Salima Hamdana– 'ilegalnim neprijateljskim borcima'.Kako je riječ o civilima a ne pripadnicima regularne vojske, oni nemajuprava na zaštitu koja se po međunarodnom pravu udjeljuje ratnim zarobljenicima. Branitelji Salima Hamdana – među kojima su ivojni odvjetnici – u pitanje dovode legalnost posebno ustrojenog sustava vojnihtribunala, koji je osnovan prije nekoliko godina s isključivom svrhom da sudioptuženima za terorizam. PukovnikSteven David – jedan od branitelja Salima Hamdana – kaže da Sjedinjene Državeimaju vrlo kvalitetan civilni sudski sustav kao i dobre redovne vojnesudove. Za posebni sustav tribunalanije bilo potrebe – smatra Steven David. "Prema američkom sudstvu ustrojavaju sedrugi svjetski pravosudni sustavi. Nijemi jasno zbog čega se trebao izmišljati posebni sustav vojnih tribunala. Logika je bila da stranci osumnjičeni zaterorizam ne potpadaju pod nadležnost američkog Ustava. Mislim da se ta tvrdnja pokazalanetočnom. No, činjenica jest da su onizatvoreni u Guantanamu, koji je vojna baza Sjedinjenih Država na Kubi. Zatočeninisu na američkom teritoriju i zbog toga američki sudovi nisu nadležni." Suđenjebivšem vozaču Osame bin Ladena počelo je u ponedjeljak bez obzira na presuduVrhovnog suda Sjedinjenih Država prema kojoj zatočenici iz Guantanama imajupravo podnositi žalbe redovnim američkim sudovima, zbog toga što ih se drži uzatvoru godinama bez podignute optužnice.Jedan niži američki sud prošli je tjedan presudio da se vojna suđenjeprotiv njih mogu nastaviti, dok civilni sudovi ne utvrde budući postupak uovakvim slučajevima. Ovu su presudukritizirale organizacije koje prate poštivanje ljudskih prava. Tom Malinowski iz washingtonskog uredaorganizacije Human Rights Watch smatra da vlada Sjedinjenih Država nije trebalastvarati posebne vojne tribunale za suđenje osumnjičenicima za terorizam. Malinowski želi da se ovi pravni predmetimoraju raspraviti na redovnim, civilnim sudovima – na saveznoj razini. "Problem je počeo prije sedam godina,kada je Bijela kuća počela osnivati ove ad-hoc vojne tribunale. Oni su ustrojeni tako da se ne poštuju nekanajosnovnija načela američkog pravosuđa.S vremenom, situacija se poboljšala, dodane su neke mjere zaštiteoptuženog, međutim ti tribunali još uvijek ne dostižu visoke kriterijeameričkog pravosuđa. A niti međunarodnog pravosuđa. Ljudi su izgubili vjeru u ovaj sistem posebnih tribunala, tako daje kasno za bilo kakvo popravljanja." Vladapredsjednika Georgea Busha planira početi suđenja osamdesetorici zatočenika izGuantanama. Međutim Tom Malinowskiočekuje da će vojni zatvor u Guantanamu biti uskoro zatvoren. "Guantanamu su dani odbrojani. Sljedeći predsjednik Sjedinjenih Država ćega zatvoriti. I Barack Obama i JohnMcCain to su vrlo jasno najavili. Takoda smo sada svjedoci kraja jedne vrlo duge i tužne drame." SuđenjeSalimu Hamdanu moglo bi trajati tri do četiri tjedna. Ako ga tribunal proglasi odgovornim za kaznena djela za koja jeoptužen Hamdan bi mogao biti osuđen na kaznu doživotnog zatvora. Čak ako ga tribunal proglasi nevinim,američka je vlada zadržala pravo da ga – kao ilegalnom neprijateljskog borca –zadrži u zatočeništvu, sve dok se ne okonča rat protiv terorizma.